laion/Wikipedia-Exotic huggingface dataset:
נתיב המזלות

נתיב המזלות הוא סרט ישראלי אשר נכתב ובוים על ידי איל בן-אהרון ויצא לאקרנים בשנת 2009. "נתיב המזלות" הוא סרט באורך מלא, על פי תסריט מקורי של איל בן-אהרון, המספר על בחור המוצא עצמו במסע פנטזיה הזוי בין תריסר המזלות. בכל תחנה במסעו הוא פוגש דמויות ממזלות שונים על רקע תפאורה מסממני המזל. השחקנים לוהקו גם על פי תאריך לידתם. הסרט הוקרן בפסטיבל אייקון לסרטי פנטזיה בסינמטק תל אביב באוקטובר 2009, וכמו כן השתתף בתחרות הרשמית של פרס אופיר, האקדמיה הישראלית לקולנוע. הסרט הופק בסיוע החוג לקולנוע אוניברסיטת תל אביב. "נתיב המזלות", במסד הנתונים הקולנועיים IMDb (באנגלית) "נתיב המזלות", באתר AllMovie (באנגלית) "נתיב המזלות", באתר ספר הקולנוע הישראלי "נתיב המזלות", באתר אידיבי "נתיב המזלות", במסד הנתונים הקולנועיים KinoPoisk (ברוסית) "נתיב המזלות", במיזם "אישים" לתיעוד היצירה הישראלית ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
הפיכה

המונח "פוטש" מפנה לכאן. לערך העוסק בפוטאש, השם הלועזי לאשלג, ראו אשלג. הֲפִיכָה היא הפעלת כוח נחרצת פתאומית בפוליטיקה, במיוחד הפלה אלימה או שינוי של ממשלה קיימת על ידי קבוצה קטנה. הפלה פתאומית ואלימה של ממשלה קיימת על ידי קבוצה קטנה. התנאי העיקרי להפיכה הוא שליטה בכל הכוחות המזוינים המשטרה וגורמים צבאיים אחרים או בחלקם. שלא כמו מהפכה, שבדרך כלל מושגת על ידי מספר רב של אנשים הפועלים למען שינוי חברתי, כלכלי ופוליטי בסיסי, הפיכה היא שינוי כוח מלמעלה שבעיקרו מביא להחלפה פתאומית של אנשי ממשל מובילים. רק לעיתים נדירות הפיכה משנה את המדיניות החברתית והכלכלית הבסיסית של אומה, והיא גם אינה מחלקת מחדש באופן משמעותי את הכוח בין קבוצות פוליטיות מתחרות. הפיכה מצומצמת במיוחד היא הפיכת חצר, שבה נמנה השליט החדש עם הקבוצה השלטת עוד בטרם היותו לשליט. שני מונחים לועזיים המתארים הפיכה הפכו בינלאומיים: המונח הצרפתי coup d'état "קוּ דֵטָה", ובקיצור coup "קוּ", והמונח הגרמני Putsch "פּוּטְשׁ". הפיכה צבאית היא הפיכה שבה משתלט הצבא על מרכזי הכוח במדינה, לרוב תוך מינוי חלק מראשיו לתפקידי ההנהגה הבכירים (כינון שלטון של כת צבאית או "חונטה"). הפיכות צבאיות מתרחשות בעידן המודרני בעיקר במדינות עולם שלישי, שבהן הצבא הוא אחד ממייצבי המשטר הבולטים, ומעורב בחיים האזרחיים. על מנת להפחית את האיום בהפיכה צבאית, מקפידות ממשלות רבות להצר את צעדי הצבא בתחומים האזרחיים, ולעיתים גם מחליפות את מפקדי הצבא הבכירים בקצב גבוה כך שלא יוכלו לצבור כוח רב. ערך מורחב – הפיכה עצמית "הפיכה עצמית" או "הפיכה מלמעלה" מתבצעת על ידי גורמים בממשל ומביאה לשינוי שיטת המשטר. ערך מורחב – מהפכה לעיתים חורגת השפעתה של הפיכה מגבולותיה של המדינה שבה אירעה, ומשנה את פני כלל התרבות והחברה האנושית; במקרה זה היא נקראת מהפכה. דוגמה לכך היא מהפכת אוקטובר, שהחלה כהפיכה ברוסיה, וייצאה את הקומוניזם לרחבי העולם. דוגמה אחרת היא המהפכה הצרפתית ששינתה לעד את שיטת הממשל בצרפת. לפעמים משתמשים במושג "מהפכה" לתיאור הפיכה שבה לא נעשה שינוי מהותי בסוג המשטר, לרוב מסיבות של נקודת מבט לאומית מצומצמת, ובעיקר מסיבות של רטוריקה ותעמולה. לעיתים מזומנות מחלחל השיח התעמולתי גם להיסטוריוגרפיה, על אף שהדבר אינו מדויק מבחינה מושגית. הפיכת הטורקים הצעירים ההפיכה של רזא ח'אן פהלווי באיראן בשנת 1921 ההפיכה של פולחנסיו בטיסטה בקובה בשנת 1933 ההפיכה של חוסני א-זעים בסוריה בשנת 1949 ההפיכה של אדיב שישכלי בסוריה בשנת 1951 ההפיכה בזימבבואה, 2017 טעות נפוצה היא לחשוב כי המצעד על רומא של בניטו מוסוליני בשנת 1922 היה הפיכה, אך למעשה מוסוליני קיבל את כוחו באופן חוקתי לגמרי. הפוטש של קאפ הפוטש במרתף הבירה הפוטש של אוגוסט ניסיון ההפיכה הצבאית בטורקיה (2016) מרד מהפכה מחתרת הפיכה, באתר אנציקלופדיה בריטניקה (באנגלית) Zimbabwe, Turkey, Iran: How Do Coups Work?, סרטון בערוץ "ניו יורק טיימס", באתר יוטיוב, 19 בנובמבר 2019 (באנגלית) שמעון שמיר, מהפכה, הפיכה ומהפך, סרטון בערוץ "אוניברסיטת תל אביב", באתר יוטיוב, 1 במאי, 2012 "coup d'état". Merriam-Webster. Merriam-Webster. נבדק ב-4 באפריל 2022. {{cite web}}: (עזרה) Coup d’etat | Definition, Examples, & Facts | Britannica, www.britannica.com, ‏2024-08-08 (באנגלית) יובל נח הררי בריאיון מיוחד ל"אולפן שישי" 10.03.23 ערך זה הוא קצרמר בנושא מדע המדינה. אתם מוזמנים לתרום לוויקיפדיה ולהרחיב אותו.
וורת'הם פארק

וורת'הם פארק (באנגלית: Wrotham Park) הוא בית אחוזה כפרי בפרברי לונדון (באזור הרטפורדשייר). זהו בית האחוזה הפרטי הגדול ביותר באזור לונדון רבתי. הבית, השוכן במרכז אחוזה בת 10 קילומטר רבוע, 27 קילומטר צפונית למארבל ארץ', נבנה בסגנון נאו פלדיאני בשנת 1754 עבור האדמירל ג'ון בינג. אולם בינג לא נהנה ממנו כיוון שהוצא להורג ב-1757, אך הוריש אותו למשפחתו. בין היתר נולד בבית והתגורר בו כילד הפילדמרשל ג'וליאן בינג, שנודע לתהילה במלחמת העולם הראשונה והיה המושל הכללי של קנדה. בשנת 1887 התחוללה בבית שרפה שכילתה חלקים ממנו, אך הוא שופץ והוחזר למראהו המקורי. במבנה ובאחוזה הסובבת אותו צולמו סצנות מהסרטים החברים של פיטר ופארק גוספורד וכן סדרות טלוויזיה של ה-BBC. כמו כן משמש המקום לאירועים של ידוענים. ב-15 ביולי 2006 נערכה במקום מסיבת החתונה של הכדורגלן אשלי קול ואשתו הזמרת שריל קול. ב-3 באוקטובר אירח בבית מפיק המוזיקה סיימון קאוול את 400 אורחי מסיבת יום ההולדת ה-50 שלו, בעלות של מיליון פאונד [1]. מדיה וקבצים בנושא וורת'הם פארק בוויקישיתוף אתר האינטרנט הרשמי של וורת'הם פארק (באנגלית) רשימת סרטים ופרקי סדרות שצולמו בבית האחוזה, מאתר IMDb (באנגלית)
מסע (פירושונים)

האם התכוונתם ל... מסע – מעבר של נוסע בין מקומות גאוגרפיים שונים, או הזמן שנדרש למעבר כזה מסע (צבא) – פעילות נפוצה בשלב הטירונות בצבא מסע צלב – אחד מסדרת מסעות צבאיים שיזמו האפיפיורים הנוצריים בין המאה ה-11 והמאה ה-13 מסע בזמן – אפקט פיזיקלי המאופיין בשינוי קצב התקדמות הזמן אצל צופה אחד, כפי שהוא נמדד בידי צופה אחר מסע פרסום מסע בחירות מסע - בשחמט, כינוי לתנועתו של כלי על פני הלוח מסע (מופע מחול) – מופע מחול פרי יצירתו של נורמן מוריס, שבוצע על ידי להקת בת שבע בשנת 1973 ארגון מסע – מיזם של הסוכנות היהודית וממשלת ישראל, לעידוד שהות של צעירים יהודים בישראל לתקופה של סמסטר עד שנה מסע בני נוער לפולין – מן האירועים המרכזיים במערכת החינוך בישראל סביב הוראת השואה מסע אחר – ירחון ישראלי מסע (שיר) – שיר של אליעד נחום מסה משא
בית איבא

בֵּית אִ֫יבַּא (ערבית: بيت إيبا) הוא כפר פלסטיני בשומרון, השוכן צפון-מערבית לשכם על הדרך הראשית בין שכם לטולכרם. לפי מפקד התושבים הפלסטיני שנערך בשנת 2006 חיו בו 3,568 תושבים. רובם עובדים בשכם וכך גם רוב השירותים שמקבלים התושבים. במאה ה-19 היה הכפר העשיר בסנג'ק שכם של וילאייט ביירות מכיוון שהעמק בו הוא שוכן הושקה במי מעיינות שכם, והיו בו טחנות-קמח רבות שניצלו את כוח המים. מערבית לכפר נמצא מחסום בית איבא שהוא נקודת ביקורת לתנועה מטולכרם לשכם. בשנת 2019 נחנך בכפר בית ספר תיכון לתלמידים מצטיינים מאזור שכם המכין את התלמידים לבחינות ה–SAT האמריקאיות. מדיה וקבצים בנושא בית איבא בוויקישיתוף עמירה הס, כך הפכה מנהלת בית הספר הנערצת לשוהה בלתי חוקית, באתר הארץ, 24 במאי 2018
זאוואתא

זאוואתא (בערבית: زواتا) היא עיירה פלסטינית בנפת שכם. זאוואתא שוכנת 4.4 קילומטר צפונית-מערבית למרכז שכם, למרגלותיו הדרום-מערביים של הר עיבל. לפי נתוני הלשכה הפלסטינית המרכזית לסטטיסטיקה, העיירה מנתה 2,275 תושבים באמצע שנת 2016. בתחומי הכפר נמצאים שרידי אמת מים העתיקה משכם לסבסטיה ושרידי המסילה העות'מאנית לשכם. מצפון לכפר ישנו מעיין שופע, 'עין זאוואתא'. לפי עדויות ארכאולוגיות האזור היה מיושב החל מהתקופה ההלניסטית בארץ ישראל. הארכאולוג שארל קלרמון-גנו ערך סקר ארכאולוגי ומצא אריחי טסרה (Tessera) מתקופת בית תלמי. החוקר צרפתי ויקטור גרן ביקר בכפר ב-1870 וכתב: "כפר על גבעה ובה מדרונות מאבן גיר, שחלקם משמשים לחציבה. בכפר 300 תושבים. מתחת לגבעה יש מעיין שופע, 'עין זאוואתא', שמספק מים לכפר ומשקה עמק קטן. כשביקרתי בכפר, עדרים גדולים של כבשים התקבצו סביב המעיין. במפקד אוכלוסין 1922 של ארץ ישראל שנערך על ידי שלטונות המנדט הבריטי, הייתה אוכלוסיית הכפר 214 מוסלמים, ובמפקד 1931 היא גדלה ל-247 מוסלמים אשר שכנו ב-73 בתים. בסקר הכפרים בשנת 1945 האוכלוסייה בכפר הייתה 330 מוסלמים, ושטח הקרקע הכולל של הכפר היה 3,558 דונם, מתוכם 1,842 שימשו לגידולי דגנים. בעקבות מלחמת העצמאות, ולאחר הסכמי שביתת הנשק בתום מלחמת העצמאות של 1949, עברה זאוואתא משליטה בריטית לירדנית. במלחמת ששת הימים, בחצות ליל ה-7 ביוני 1967, החלה מתקפת חטיבה 37 על אזור שכם. החטיבה נכנסה אל העיר בשעה 10:45 בבוקר והלחימה נמשכה עד הערב, ובסיומה נפל כל האזור בידי כוחות צה"ל והכפר עבר משליטה ירדנית לישראלית. לאחר הסכמי אוסלו ב-1995, 31% מאדמות הכפר מוגדרות כשטח A‏, 32% הם שטח B ו-37% הם שטח C. בשנת 2007 הוקם בכפר בית ספר לתלמידים מצטיינים מאזור שכם המכין את התלמידים לבחינות ה–SAT האמריקאיות. מדיה וקבצים בנושא זאוואתא בוויקישיתוף Survey of Western Palestine, Map 11: IAA, Wikimedia commons Zawata Village Profile, המכון למחקר יישומי - ירושלים (ARIJ) Zawata, aerial photo, ARIJ Development Priorities and Needs in Zawata, ARIJ עדות: חיילים תקפו את אדהם זוואיתה במקום עבודתו בלול בזוואתא והכו אותו, פברואר 2009 באתר בצלם מפקד אוכלוסין 2016, באתר של הלשכה הפלסטינית המרכזית לסטטיסטיקה Clermont-Ganneau, 1896, pp. 330-331 תיאור ארץ ישראל: גיאוגראפי, היסטורי וארכאולוגי - ויקטור גרן תרגום: חיים בן עמרם -עמוד 124 Barron, 1923, Table IX, Sub-district of Nablus, p. 24 Mills, 1932, p.60 Government of Palestine, Department of Statistics. Village Statistics, April, 1945. Quoted in Hadawi, 1970, p. 59 כיבוש שכם במלחמת ששת הימים, מערכות שריון גיליון 20 (יוני 1970), אתר יד לשריון * יהודה גלר (מ"פ סיור, חטיבה 37) – ראיון, נעמוש, אתר העוסק בנושא קרבות רמת הגולן וצפון השומרון במלחמת ששת הימים עמירה הס, כך הפכה מנהלת בית הספר הנערצת לשוהה בלתי חוקית, באתר הארץ, 24 במאי 2018 ערך זה הוא קצרמר בנושא הרשות הפלסטינית. אתם מוזמנים לתרום לוויקיפדיה ולהרחיב אותו.
למעלה

האם התכוונתם ל... למעלה (סרט) – סרט אנימציה משנת 2009 קווארק למעלה – אחד מהחלקיקים האלמנטריים שבמודל הסטנדרטי למעלה - שיר מאלבום הבכורה הכל או כלום של ברי סחרוף
יה קה יה קה

יה קה יה קה (Yé ké yé ké; מוכר גם כ"יקה יקה") הוא שיר בביצועו של הזמר יליד גינאה מורי קאנטה, שהיה לאחד הלהיטים הגדולים ביותר בביצוע של זמר אפריקאי. השיר נכלל באלבומו השלישי של קאנטה, "A Paris", מ-1984, אך הוא התפרסם רק ב-1988, לאחר שהוקלט בגרסה מחודשת שנכללה באלבום "Akwaba Beach". השיר יצא גם כסינגל ב-1988, והיה לסינגל הראשון שמקורו באפריקה שנמכר בלמעלה ממיליון עותקים. הוא שהה 3 שבועות בראש טבלת מכירות הסינגלים האירופית, ושבועיים בראש טבלת המכירות ההולנדית. בגרמניה ובשווייץ הגיע למקום השני בטבלת המכירות (בשווייץ אף הגיע למקום החמישי במצעד המכירות השנתי) ובצרפת הגיע למקום החמישי. בישראל נבחר "יה קה יה קה" לשיר השנה לשנת 1988 בידי מאזיני רשת ג'. מאזיני גלי צה"ל, לעומתם, דירגו אותו במקום השלישי בקטגוריית השיר הגרוע ביותר במצעד העשור של שנות ה-80. ב-1994 הקליט צמד הטכנו הגרמני הארדפלור גרסת רמיקס לשיר, שהצלחתה הייתה מוגבלת. גרסה זו נכללה בפסקול של סרט הקולנוע "החוף" בשנת 2000. מידע על היצירה "יה קה יה קה" באתר מיוזיק בריינז מידע על הסינגל "יה קה יה קה" באתר מיוזיק בריינז מידע על היצירה "יה קה יה קה" באתר Discogs סרטון השיר "יה קה יה קה" באתר יוטיוב
מכונת ירייה בזה 15 מ"מ

מכונת ירייה בזה היא מקלע כבד בקוטר 15 מ"מ, שפותחה במפעלים בצ'כיה ויוצרה ברישיון על ידי תעשיית הנשק הבריטית. בתקופת מלחמת העולם השנייה שימש הבזה כנשק המשני (אחרי התותח) החשוב ביותר בכל סוגי הטנקים והשריוניות הבריטיות לאורך כל שנות המלחמה. המקלע תוכנן על ידי הצ'כי ואצלב הולק (Václav Holek). בשנת 1937 החלו בצבא הבריטי בחיפושים אחר נשק הפועל על קרור אוויר שיחליף את מכונת הירייה הישנה מתקופת מלחמת עולם ראשונה מסוג ויקרס שפעלה על קירור מים. הכוונה הייתה לספק מכונת ירייה מסוג אחד לכל יחידות החי"ר והמשוריינות, כולל הטנקים. בסופו של דבר נבחרה מכונת ירייה בשם ZB vz/53 שנקראה גם vz/53. המקלע פותח בשני קטרים: 7.92 מ"מ כמקלע בינוני שנקרא על ידי היצרן בשם vz.37, וה"בזה", בקוטר 15 מ"מ אשר שימש כמקלע כבד. מדיה וקבצים בנושא מכונת ירייה בזה 15 מ"מ בוויקישיתוף
דמטריו אלברטיני

דמטריו אלברטיני (באיטלקית: Demetrio Albertini; נולד ב-23 באוגוסט 1971) הוא כדורגלן עבר איטלקי ששיחק בעמדת הקשר. אלברטיני שיחק ברוב הקריירה שלו במילאן, וזכה עם הקבוצה בחמש אליפויות איטליה ופעם אחת בליגת האלופות. הוא שיחק גם בקבוצת ברצלונה הספרדית לפני פרישתו. אלברטיני היה גם חלק מנבחרת איטליה, עמה השתתף במספר גביעי עולם ואליפויות אירופה. אלברטיני גדל במחלקת הנוער של המועדון האיטלקי א.ס. מילאן. הוא ערך את הופעת הבכורה בקבוצה הבוגרת ב-1989, כבר בגיל 17, ומאז ואילך שיחק בהצלחה במשך 14 שנים במילאן. הוא בילה חלק מעונת 1990/1991 בהשאלה בקבוצת קלצ'ו פאדובה, אך החל מעונת 1991/1992 ביסס את מעמדו כשחקן קבע במילאן. אלברטיני ערך במדי מילאן קרוב ל-300 הופעות במסגרת הסרייה א'; הוא זכה עם הקבוצה בשלוש אליפויות רצופות של הליגה בין השנים 1992 ו-1994, ובאליפויות נוספות ב-1996 וב-1999. בנוסף, הוא ערך 41 הופעות בליגת האלופות, וסייע למילאן להגיע שלוש פעמים רצופות לגמר הטורניר (בין 1993 ל-1995) ולזכות בו ב-1994. הוא גם זכה עם הקבוצה שלוש פעמים בסופר קאפ האירופי. לאחר שסיים את דרכו במילאן, בה שיחק בין השנים 1988-2002, עבר אלברטיני במספר קבוצות שונות. בעונת 2002/2003 הוא עבר לאתלטיקו מדריד מהליגה הספרדית, ובעונה שלאחר מכן חזר לאיטליה ושיחק בקבוצת לאציו. את עונת 2004/2005 פתח אלברטיני במדי אטאלנטה, בטרם עבר לברצלונה בינואר 2005. בדצמבר אותה שנה הודיע אלברטיני על פרישתו מכדורגל. במדי הנבחרת הלאומית של איטליה, ערך אלברטיני 79 הופעות וכבש שלושה שערים, מעת הופעת הבכורה שלו בדצמבר 1991. אלברטיני נכלל בסגל הנבחרת למונדיאל 1994 ולמונדיאל 1998, וכן ליורו 1996 וליורו 2000. הוא השתתף עם הנבחרת גם באולימפיאדת ברצלונה ב-1992. אלברטיני התאפיין לאורך הקריירה שלו במסירות מצוינות ובבעיטות חזקות, וכן בראיית משחק עילאית. סגנון משחקו ויכולותיו של אלברטיני מושוות רבות לאלו של רונאלד קומאן. משחק פרידה לכבודו של אלברטיני נערך במרץ 2006 בסן סירו, בין קבוצות מילאן וברצלונה, בהשתתפות מספר כדורגלנים בולטים מהעבר ומההווה, כדוגמת מרקו ואן באסטן, רוד חוליט, פרנק רייקארד ופרנקו בארזי. מילאן ניצחה 2-4 במשחק, ואלברטיני כבש בו שער. במאי 2006, לאחר פרשת הטיית המשחקים בסרייה א' שהובילה להתפטרותו של נשיא התאחדות הכדורגל האיטלקית, פרנקו קרארו, מונה אלברטיני לסגן הניצב של ההתאחדות, תחת גידו רוסו. כבר בספטמבר אותה שנה התפטר רוסו מתפקיד הניצב, ובעקבותיו התפטר גם אלברטיני מההתאחדות. בין פברואר למאי 2007 שימש אלברטיני בתפקיד המנהל הספורטיבי של מילאן. מדיה וקבצים בנושא דמטריו אלברטיני בוויקישיתוף דמטריו אלברטיני, באתר Transfermarkt דמטריו אלברטיני, באתר Soccerway דמטריו אלברטיני, באתר BDFutbol דמטריו אלברטיני, באתר WorldFootball.net דמטריו אלברטיני, באתר National Football Teams דמטריו אלברטיני, באתר FootballDatabase.eu פרופיל המאמן, באתר Transfermarkt סטטיסטיקות באתר התאחדות הכדורגל האיטלקית
ג'ורג'י הנלי

ג'ורג'ינה הלן הנלי (באנגלית: Georgina Helen Henley; נולדה ב-9 ביולי 1995) היא שחקנית אנגלייה, אשר הופיעה בסרטי הפנטזיה "סיפורי נרניה: האריה, המכשפה וארון הבגדים" ו"סיפורי נרניה: הנסיך כספיאן". הנלי נולדה בעיירה אילקלי (אנ'), במערב יורקשייר, אנגליה, בתם של הלן ומייק הנלי. יש לה שתי אחיות גדולות, רייצ'ל ולורה. רייצ'ל אף שיחקה את הגרסה הבוגרת יותר של לוסי פבנסי בסרט "סיפורי נרניה: האריה, המכשפה וארון הבגדים". הנלי למדה בבית הספר מורפילד לבנות לפני שלמדה בבית הספר ברדפורד (אנ') השוכנת בעיר ברדפורד. בהמשך, החלה ללמוד בקלייר קולג' (אנ') כחלק מאוניברסיטת קיימברידג' וב-2006 סיימה את לימודיה עם תואר ראשון בחוג לאנגלית. בשנת 2005, בגיל 10, גילמה הנלי את לוסי פבנסי בפנטזיית ההרפתקאות שוברת הקופות "סיפורי נרניה: האריה, המכשפה וארון הבגדים". בזכות תפקידה בסרט זכתה הנלי להערכה רבה בעולם, וקיבלה מספר מועמדויות לפרסים. ב-2006 שיחקה בתפקיד ג'יין אייר הילדה בעיבוד הטלוויזיוני לרומן "ג'יין אייר". בשנת 2008 שיחקה הנלי בסרט המשך, המבוסס על הספר השני בסדרת ספרי הפנטזיה האפית "דברי ימי נרניה", "סיפורי נרניה: הנסיך כספיאן". בשנת 2010 יצא הסרט השלישי בסדרה "סיפורי נרניה: המסע בדורך השחר", בו הופיעה הנלי. בשנת 2014 כיכבה לצד אביגייל ברסלין בסרט ״אחיות מושלמות״, בתור בת׳. בשנת 2016, הנלי כתבה וביימה את סרטה הקצר הראשון, "TIDE", סיפורם של זוג לסביות צעירות. בסוף 2017, הנלי כיכבה בסרט "Access All Areas" בדמותה של נטלי. בשנת 2019 החלה לשחק בדרמה התקופתית של ערוץ Starz "הנסיכה הספרדייה", את דמותה של מרגרט טיודור. בשנת 2022 פרסמה חוברת שירים בשם "Amphibian". בשנת 2022, חשפה הנלי כי חלתה ב-Necrotising Fasciitis‏ (NP), זיהום חיידקי הגורם לנמק של השריר והרקמות התת-עוריות, שישה שבועות לאחר לימודיה באוניברסיטת קיימברידג', וכי המחלה "כמעט גבתה את חייה". מדיה וקבצים בנושא ג'ורג'י הנלי בוויקישיתוף ג'ורג'י הנלי, ברשת החברתית אקס (טוויטר) ג'ורג'י הנלי, ברשת החברתית אינסטגרם ג'ורג'י הנלי, במסד הנתונים הקולנועיים IMDb (באנגלית) ג'ורג'י הנלי, באתר AllMovie (באנגלית) ג'ורג'י הנלי, באתר Rotten Tomatoes (באנגלית) ג'ורג'י הנלי, באתר Metacritic (באנגלית) ג'ורג'י הנלי, במסד הנתונים הקולנועיים KinoPoisk (ברוסית) ג'ורג'י הנלי, באתר MusicBrainz (באנגלית)
הודעת ארסיבו

הודעת ארסיבו (באנגלית: Arecibo message) היא מסר שנשלח לחלל באמצעות גל רדיו באפנון FM ממצפה ארסיבו בפוארטו ריקו ב-16 בנובמבר 1974. המסר נשלח לכיוון הצביר הכדורי M13 הנמצא במרחק של כ-25,000 שנות אור מכדור הארץ. המסר מורכב מ-1679 סיביות ושידורו ארך כ-3 דקות. ההודעה מסודרת ב-73 שורות ו-23 עמודות, שהם מספרים ראשוניים, ויוצרת את הייצוג הגרפי המובא כאן בצד שמאל. דוקטור פרנק דרייק, כותב נוסחת דרייק, ניסח את ההודעה בעזרת קרל סייגן ומספר מומחים נוספים. המסר מורכב מ-7 חלקים מרכזיים: המספרים הטבעיים 1 עד 10. מספר אטומי של האטומים המרכיבים את ה-DNA. הנוסחה לסוכרים ולבסיסים של הנוקלאוטיד. מספר הנוקלאוטידים ב-DNA, והצגה גרפית של מבנה ה-DNA. תצוגה גרפית של דמות האדם, גובה האדם הממוצע וגודל האוכלוסייה האנושית בכדור הארץ. תצוגה גרפית של מערכת השמש. תצוגה גרפית של מצפה ארסיבו. ההודעה צפויה להגיע לצביר בעוד כ-25,000 שנים, אז צפוי שכוכבי המערכת כבר לא יהיו במקומם הנוכחי. בשנת 1999 פורסם כי מטרתה המרכזית של ההודעה אינה יצירת קשר עם חיים תבוניים חיצוניים, אלא הפגנת היכולות של הציוד החדש. המספרים בבסיס בינארי: 10 9 8 7 6 5 4 3 2 1 ---------------------- 00 00 00 1 1 1 1 0 0 0 10 00 00 1 1 0 0 1 1 0 01 11 01 1 0 1 0 1 0 1 X X X X X X X X X X למספרים 8, 9 ו-10 ניתנו שתי עמודות. סימן ה-X מפריד בין המספרים. H C N O P 15 8 7 6 1 ---------- 1 1 0 0 0 1 0 1 1 0 1 0 1 1 0 1 0 1 0 1 X X X X X המספרים המופיעים הם 1, 6, 7, 8 ו-15 - המספרים האטומיים של היסודות מימן (H), פחמן (C), חנקן (N), חמצן (O) וזרחן (P) - המרכיבים את ה-DNA. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. הגרפיקה במרכז היא איור פשוט של בן אדם. האלמנט משמאל (בתמונה) מציין את הגובה הממוצע של זכר בוגר בארצות הברית : 1.764 מ' (5 רגל 9.4 אינץ'). ערך זה מצוין על ידי ייצוג בינארי כתוב אופקית של המספר 14, אשר נועד להיות מוכפל באורך הגל של ההודעה (126 מ"מ); 14 × 126 = 1,764 מילימטרים. האלמנט בצד ימין של התמונה מציין את גודל האוכלוסייה האנושית העולמית בשנת 1974, כ-4.3 מיליארד (שזה, במקרה, בטווח של 0.1% ממספר זוגות בסיסי ה-DNA שהוצעו לגודל הגנום האנושי קודם לכן בהודעה). במקרה זה, המספר מכוון בנתונים בצורה אופקית ולא אנכית. הסיבית של הספרה הזוטרה (Least Significant Bit) נמצאת בפינה השמאלית העליונה בתמונה, עם סיביות משמעותיות יותר ימינה ולמטה ממנה. פלוטו נפטון אורנוס שבתאי צדק מאדים כדור הארץ נגה כוכב חמה השמש כוכבי הלכת לפי סידרם, כאשר השמש מסומנת כגדולה ביותר, וכדור הארץ מסומן בשורה מוגבהת, כדי לסמן מהיכן נשלחה ההודעה. כמו כן, דמות האדם שמעל מקטע זה נמצאת בדיוק מעל סימון כדור הארץ. פלוטו מצוין בהודעה ככוכב לכת למרות היותו כוכב לכת ננסי לפי החלטה של ה-IAU, זאת מאחר שההודעה נשלחה לפני העברת ההחלטה בשנת 2006. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. אות ה"וואו!" דיסקית פיוניר תקליט הזהב של וויאג'ר עצם בלתי מזוהה (סרט, 2018) מדיה וקבצים בנושא הודעת ארסיבו בוויקישיתוף הסבר של ההודעה (באנגלית)
חזיר (פירושונים)

האם התכוונתם ל... חזיריים – משפחה בסדרת מכפילי פרסה חזיר (סוג) – סוג במשפחת החזיריים חזיר בר – מין מהסוג חזיר חזיר הבית – תת-מין של חזיר הבר, אשר בוית בידי האדם "חזיר ים" - שם שיצא משימוש עבור המכרסם קביה / שרקן בשר חזיר – בשר לאכילה, לרוב מחזיר הבית משמרת חזיר – שמה של אחת מ-24 משמרות כהונה ששרתו בבית המקדש חזיר (כלי שיט) – שמו של טורפדו מאויש ששירת בחיל הים הישראלי שנת החזיר – שנה בלוח השנה הסיני
מנצח

מנצח הוא מוזיקאי העוסק בניצוח על הרכב מוזיקלי. פרט להנחיה של הביצוע המוזיקלי, למנצח תפקידים נוספים אפשריים והם: קביעת אופן התנהלות החזרות – אדמיניסטרטיבית ומוזיקלית, פירוש היצירה והנחלתה לכלל מבצעיה, הוספת הוראות ביצוע שאינן כתובות במקור (כגון דינמיקה, קצב וכיוצא בזאת), ועוד. מנצח קבוע של תזמורת (בניגוד למנצח אורח), המעורב בניהול האמנותי של התזמורת או להקת האופרה, מכונה לפעמים "מנהל מוזיקלי", או, בימינו, במונח הגרמני קאפלמייסטר. מנצחי מקהלה מכונים לפעמים מנהלי מקהלה. מנצחים בכירים (כמו נגנים בכירים) זוכים לפעמים לתואר הכבוד האיטלקי מאסטרו. תורת הניצוח נלמדת באקדמיה למוזיקה, במגמה העוסקת בכך. בין המנצחים רבים העוסקים רק בניצוח, ואחרים העוסקים בניצוח במקביל לפעילותם כמבצעים (פסנתרנים, כנרים וכדומה). מוזיקאים רבים, זמרים ונגנים, מפנים את עיקר פעילותם לניצוח בשלב מסוים בקריירה שלהם, כגון דניאל בארנבוים ודיטריך פישר-דיסקאו, למשל. מנצחים שונים מסגלים להם סגנונות ניצוח שונים – יש המרבים להתנועע על הדוכן, לנתר ולפזז בעת הניצוח, ואחרים הניצבים ללא ניע ורק ידיהם ומבטם עושים את המלאכה. אישיותו של המנצח ויכולתו ליצור קשר בכל רגע נתון עם כל אחד מהמבצעים היא הקובעת את איכות הביצוע ורמתו, זאת בנוסף לפרשנות שכל מנצח עשוי לתת ליצירה, בכל הנוגע לדינמיקה, קצב והבלטת קבוצות כלים שונות על פני אחרות. מנצחים מסוימים מצטיינים באינטנסיביות של ניצוחם, עד להזדהות מוחלטת של המנצח עם התזמורת, בעוד אחרים מנהיגים את הנגנים באחריות ובנאמנות לפרטיטורה; אלה כאלה עשויים להשיג תוצאה טובה ואף מעולה, אך רישומה על המאזין יהיה שונה לחלוטין. במהלך הופעתה של התזמורת פונה המנצח אל נגני התזמורת, ולפיכך מפנה את גבו אל הקהל. את פניו הוא מפנה אל הקהל קודם לתחילת נגינתה של יצירה, ועם סיום הנגינה, בעת מחיאות הכפיים. לעיתים מוסיף המנצח דברי הסבר קצרים על היצירה. בסיום יצירה, נוהג המנצח ללחוץ את יד הכנר הראשי ואת ידי הסולנים, אם היו. כאשר נכללים בפרטיטורה תפקידי סולו לנגנים מן התזמורת, המנצח מורה להם לקום לקידה ולעיתים לוחץ גם את ידיהם לאות הוקרה מיוחדת. לאחר הקמת הכנר הראשי והסולנים לקידות לפני הקהל, מורה המנצח לכל התזמורת (ולמקהלה, אם נוכחת) לקום למחיאות הכף. במקרים מסוימים יקרא המנצח אל הבמה את מלחין היצירה ואת מנצח המקהלה. ניצוח נתן דונביץ', מאסטרו - גדולי המנצחים בכל הזמנים, הוצאת זמורה ביתן, 2006. ג'ודו מייסר, ברנשטיין: הביוגרפיה, תרגום: עמשי לוין, הוצאת כנרת, 1986. איתי טלגם, להוביל כמו המנצחים הגדולים מתוך TED. ורד אילון, דן אטינגר: הרוח שמאחורי מקל המנצחים(הקישור אינו פעיל), מתוך אתר אפוק טיימס, 28 בספטמבר 2010. נעם בן זאב, סוף שלטונו של המאסטרו המוסיקלי, באתר הארץ, 7 בנובמבר 2011 נעם בן זאב, מה לעזאזל עושה המנצח?, באתר הארץ, 18 בינואר 2015 יוטיוב, ליאונרד ברנשטיין על אמנות הניצוח מרטין בלום, ‏בין טוסקניני והתזמורת, מחשבות 55, אפריל 1988, עמ' 50–59 אמיר מנדל, המקל והגבר: כך התערער מעמדו של שרביט הניצוח, באתר הארץ, 19 בספטמבר 2017 מנצח, באתר אנציקלופדיה בריטניקה (באנגלית) שאלה אחת | מה בדיוק עושה מנצח תזמורת? סרטון באתר יוטיוב של תאגיד השידור הישראלי עם סיוון אלבו בן חור רונן בורשבסקי, הרצאה: מהו סוד הקסם של המנצח, בערוץ האוניברסיטה הפתוחה, אוקטובר 2021 מנצחים (מוזיקה), דף שער בספרייה הלאומית ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
קלפ

אצות קלפ (שם מדעי: Laminariales) היא סדרה של אצת ים ממחלקת החומיות, המכילה כ-300 סוגים. הקלפ הם אצות ענק, בצבע חום, לרוב בעלי מבנה של צמחים ענקיים וקשים. לרובם מבנה דמוי עץ. הוא מעוגן על ידי holdfast שהוא מעין שורש לא סופג, וממנו יוצא איבר גמיש דמוי גבעול המוציא להבים דמויי עלים. הקלפ הגדול ביותר הגיע למעל 200 ק"ג והארוך ביותר הידוע היה בעל אורך של 47 מטרים. רובם של הקלפ גדלים באוקיינוס השקט, אך מושבות קטנות קיימות גם באוקיינוס האטלנטי. יערות קלפ קלפ ענק (אנ') דקל הים (אנ') אצה נאכלת (אנ') במבוק ימי (אנ') מדיה וקבצים בנושא קלפ בוויקישיתוף קלפ, באתר ITIS (באנגלית) קלפ, באתר NCBI (באנגלית) קלפ, באתר האנציקלופדיה של החיים (באנגלית) קלפ, באתר GBIF (באנגלית) קלפ, באתר אנציקלופדיה בריטניקה (באנגלית) Ernest Small, Paul M. Catling, National Research Council Canada, Canadian medicinal crops, NRC Research Press, 1999, page 91 אצת קלפ, אתר גאמנון צמחים ומרפא